आगरा. थाना एतमाउदौला में बड़े-बड़े सपने दिखाकर धोखे से एक युवक प्रीतम को किन्नर बनाने का मामला सामने आया है। पीड़‍ित ने बताया, 180 दिन तक उसे अंधेरे कमरे में रखकर टॉर्चर किया गया। उसका प्राइवेट पार्ट काट दिया गया। घरवालों का कहना है कि प्रीतम पहले पार्टियों में पैसों के लिए लड़की बनकर नाचता था। अब घरवाले अपनाने को तैयार नहीं हैं, पत्नी ने भी कह दिया, हमारा-तुम्हारा कोई रिश्ता नहीं है। इसके बाद दोनों का तलाक हो गया।



प्राइवेट पार्ट काट दी थी धमकी, अब तू हिजड़ा है कौन सुनेगा तेरी?



- एक पार्टी में प्रीतम थाना सदर के सेवला के किन्नर गुरु हीरो से मिला। हीरो ने बड़े-बड़े सपने दिखाकर उसे अपना दोस्त बना लिया।

- प्रीतम उर्फ प्रीति के अनुसार, 4 साल पहले अचानक एक दिन हीरो ने उसे दावत में बुलाया और खाने में दवा मिलाकर बेहोश कर दिया।

- जब होश आया तो प्रीतम का प्राइवेट पार्ट कट चुका था।

- प्रीतम ने बताया, हीरों ने उसे धमकी दी, अब तो तू हिजड़ा है, कौन सुनेगा तेरी।

- मैं नोट फेकूंगा तो जेल पहुंच जाएगा। अपना मुंह बंद कर ले।

- यही नहीं, हीरो ने प्रीतम को 6 महीने एक अंधेरे कमरे में रखा और जब वह राजी हो गया तो उसे सेवला क्षेत्र का गुरु बना दिया।

जानें क्या है किन्नरों का 'कानून'...

- आमतौर पर ये किसी मामले में कोर्ट नहीं जाते।

- बिरादरी की पंचायत ही मामले का फैसला करती है।

- किन्नरों का क्षेत्र तय करना आज भी वंशवाद की तरफ इशारा करता है।

- पुराने समय से किन्नर गुरु अपने चेले को गद्दी देते चले आ रहे हैं, जिसे सब किन्नर स्वीकार करते हैं।

- किन्नरों में चेला बनना भी आसान नहीं है। अगर एक बार किसी गुरु का चेला बन गए, तो फिर किसी और के साथ चेला नहीं जा सकता।

- चेला अगर किसी अन्य गुरु के पास चला भी जाए तो गुरु उसे वापस ला सकता है।

- राजी या गैरराजी बिरादरी में रहने के लिए नए गुरु को पुराने गुरु की बात माननी ही पड़ेगी। नहीं तो उसे बिरादरी से हटा दिया जाएगा।

- सेक्स का कारोबार, ट्रेन में मांगने वाले, सड़क पर वसूली, नाच-गाने वाले और क्षेत्र में बधाई गाने वाले अलग-अलग किन्नर माने जाते हैं।

- इनमे सबसे ऊंचे गद्दा नशीं (बधाई गाने वाले) होते हैं। ये किन्नर समाज में सबसे सम्मानित और अच्छे माने जाते हैं।



प्रीतम की सच्चाई जान पत्नी ने दिया तलाक

- थाना एतमाउदौला के नंदपुरा का निवासी है प्रीतम।

- बचपन से ही उसे नाचने-गाने का शौक था।

- 7वीं के बाद पढ़ाई में मन नहीं लगा, तो उसने पढ़ाई छोड़ दी।

- कुछ बड़ा होने पर आजीविका के लिए प्रीतम नौटंकियों और आर्केस्ट्रा पार्टियों में लड़कियों के कपड़े पहनकर नाचने-गाने लगा।

- इसी बीच 19 साल की उम्र में प्रीतम की शादी प्रीति (बदला नाम) से हुई।

- प्रीतम अपने परिवार का लाडला था।

- उसका एक भाई है, जोकि सीओडी में नौकरी करता है।

- प्रीतम के हिजड़ा बनने के बाद पत्नी ने उसे तलाक दे दिया था।

- इसके बाद भी प्रीतम ने घर पर कुछ नहीं बताया था। पुरुष वेश में वह आता जाता था, लेकिन धमकी मिलने के बाद परिवार को सच्चाई का पता चल गया।

- परिवार ने भी प्रीतम से किनारा कर लिया। अब प्रीतम अपने चेले खुशबू किन्नर के साथ रह रहा है।



कोर्ट पहुंचा प्रीतम

- हीरो की करतूत के बाद प्रीतम भी इसे अपना नसीब समझकर जैसे-तैसे जीवन गुजारने लगा था।

- एक दिन हीरो ने उसे अपने साथी अंजलि की जमीन दे दी और कहा कि तू इसमें मकान बनवा कर रह ले।

- प्रीतम ने जोड़-बटोरकर मकान तैयार भी करवा दिया। अचानक अंजलि की नियत बदल गई और प्रीतम को मकान से निकाल दिया। हीरो ने उसका क्षेत्र भी छीन लिया।

- झगड़े के बाद बिरादरी और पुलिस के सामने लिखित समझौता हुआ, लेकिन हीरो अभी भी प्रीतम को प्रताड़ित कर रहा है। जान से मारने की धमकी दे रहा है।

- परेशान प्रीतम डीआईजी, एसएसपी और डीएम तक के यहां गया, लेकिन कोई कार्रवाई नहीं हुई।

- प्रीतम ने वकील केपी पुंडीर ने सोमवार को आईपीसी की धारा के अंतर्गत कोर्ट में हीरो के खिलाफ केस दाखिल किया है, जिस पर मंगलवार को सुनवाई होनी है।

पुलिस का क्‍या है कहना...

एसएसपी परमिंदर के अनुसार, इस तरह की कोई शिकायत अभी संज्ञान में नहीं आई है। अगर कोई बात सामने आती है, तो तुरंत सुनवाई होगी। वहीं, किन्नर गुरु हीरो ने कोई भी बयान देने से मना कर दिया। उनके चेले अंजलि ने बताया, अगर प्रीतम ने मुकदमा किया है, तो हम भी करेंगे। इस मामले में कोई सच्चाई नहीं है।

आगे की स्लाइड्स में देखिए, प्रीतम से प्रीति बना युवक...